**Eduardo Gasset Artime**, nado en Pontevedra o 12 de xuño de 1832 e finado en Madrid o 20 de maio de 1884, foi un político, escritor e xornalista galego.

Traxectoria
-----------

Era fillo de José Gasset Montaner, un militar que moi pronto se xubilou e despois foi funcionario de Correos en Pontevedra e da Dirección Xeral de Lotarías, e de Águeda Artime. Traballou desde moi novo no Banco de San Fernando e no Ministerio de Facenda.

Como político iniciouse en 1858 na Unión Liberal. Foi deputado polos distritos de Padrón, Pontecaldelas e Santiago de Compostela (1858-1866). En 1865 foi nomeado gobernador civil de Pontevedra. Durante o Sexenio Democrático foi deputado por Santiago de Compostela, Cambados e Padrón. Tras ser concelleiro en Madrid, foi nomeado Ministro de Ultramar en 1872, cargo do que dimitiu ó non estar de acordo co Goberno na abolición da escravitude, polas consecuencias que podía ter na situación de Cuba e Porto Rico. Aceptou a restauración en 1874 e foi deputado por Padrón (1878-1881).

Como xornalista comezou colaborando en *Las Novedades* e en 1855 no *Semanario Pintoresco Español*, cos poemas "Duerme hijo mío", "La paz del alma" e "Fábula". Posteriormente pasou a ser director deste semanario.

En 1862 fundou o xornal *El Eco del País*, órgano oficioso do partido unionista e en 1867 *El Imparcial*, de tendencia liberal, que foi un dos periódicos máis influente en España a finais do século XIX e principios do XX. Tamén fundou en 1870 o xornal *La Ilustración de Madrid*.

Escribiu poesía, pertencendo ó coñecido como grupo dos prebecquerianos. Foi un dos fundadores e accionistas da Institución Libre de Enseñanza, e membro inicial da Asociación de Escritores y Artistas.

Casado en 1855 con Rafaela Chinchilla tivo sete fillos, entre eles os políticos Eduardo e Rafael Gasset Chinchilla. Outros irmáns deles foron Ramón, Manuela e Dolores Gasset, esta última foi a nai de José Ortega y Gasset. Viviu no pazo da Torre de Xunqueiras, na Pobra do Caramiñal.

Aparece mencionado na IV entrega do artigo "Padrón y las inundaciones" de Rosalía de Castro.

Notas
-----

1. ↑  Eduardo Gasset Artime. *Real Academia da Historia*.
2. ↑  Publicado en *La Ilustración Gallega y Asturiana* o 28 de marzo de 1881 Arquivado 24 de setembro de 2018 en Wayback Machine..

Véxase tamén
------------

### Ligazóns externas

* Ficha no Congreso

| * v
* c
* e
Árbore xenealóxica |
| --- |
| 

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   | Eduardo Gasset Artimepolítico e xornalista |   | Rafaela Chinchilla Díaz de Oñate |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|  **Rafael Gasset Chinchilla** ministro |   | María Alzugaray Lapeyre |   | María Dolores Gasset Chinchilla |   | José Ortega Munillaescritor, político |   | José Gasset Chinchilla |   |  María Neira Gasset  |   | Eduardo Gasset Chinchilla |   |  Manuela Gasset Chinchilla  |   | Álvaro López Mora |   | Ramón Gasset Chinchilla |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |
|   |   | Ricardo Gasset Alzugarayxornalista e político |   |   |   |   |   | José Ortega y Gassetfilósofoescritor |   |   |   |   |   |   |   | Eduardo Gasset Neiradeputado |   | Gerardo Gasset Neiraescritor |   |   |   |   |   |   |
|

 |

|  |  |
| --- | --- |
| Control de autoridades | 
* Wd: Q8772289
* WorldCat
* VIAF: 51610197
* BNE: XX1240706
* BVPB: 44000
* DBE: eduardo-gasset-artime
* FAST: 431965
* ISNI: 0000 0000 7729 2452
* LCCN: nr99011351
* Arquivo Histórico de Deputados (1810-1977): 46190
* Senadores de España (1834-1923): 1195

 |